กำจัดหมัดบนตัวสุนัข ตรวจดูว่าสุนัขมีหมัดขึ้นมาบนตัวไหม ป้องกันไม่ให้หมัดกลับขึ้นมาบนตัวสุนัขอีก
ก่อนที่จะกำจัดหมัดในสุนัขเอง ปรึกษาสัตวแพทย์เพื่อจะได้แน่ใจว่าเราใช้ผลิตภัณฑ์กำจัดหมัดที่เหมาะสมกับสุนัข สุนัขแต่ละขนาดต้องการยาในปริมาณที่แตกต่างกัน เราไม่สามารถใช้วิธีกำจัดหมัดบางวิธีกับลูกสุนัขที่อายุน้อยและยังเล็กมากได้ เข้าพบและปรึกษาสัตวแพทย์เพื่อจะได้มั่นใจว่าเราใช้วิธีกำจัดหมัดที่ถูกต้องและเหมาะสมกับสุนัขของเราแล้ว แชมพูกำจัดหมัดสามารถจัดการหมัดบนตัวสุนัขได้อย่างรวดเร็ว วิธีนี้เป็นวิธีแรกในการป้องกันหมัด แต่จะป้องกันได้แค่ประมาณหนึ่งสัปดาห์เท่านั้น ฉะนั้นเราจึงต้องพาสุนัขไปหาสัตวแพทย์เพื่อจะได้รับยากินที่ให้ผลป้องกันนานกว่า อ่านฉลากเพื่อจะได้ทราบปริมาณที่ควรใช้ไปจนถึงบริเวณที่ควรใช้กับสุนัข อาบน้ำให้สุนัขซ้ำตามที่ฉลากหรือสัตวแพทย์แนะนำ  การใช้แชมพูในปริมาณมากเกินไปอาจก่อให้เกิดการระคายเคืองและเป็นอันตรายต่อสุนัขของเราได้ เราต้องใช้แชมพูในปริมาณที่เหมาะสมกับขนาดและอายุของสุนัข ใช้หวีกำจัดหมัดในการแปรงขนสุนัขหลังจากตัวของมันแห้งแล้ว จะได้เอาไข่หมัดที่ยังหลงเหลืออยู่ออก การใช้แชมพูกำจัดหมัดในปริมาณที่เหมาะสมจะทำให้แชมพูหลงเหลืออยู่ในขนสุนัขน้อยมาก แต่เราก็ยังคงต้องล้างแชมพูออกให้หมด ยาที่ใช้ป้องกันหมัดและเห็บสามารถนำมาใช้กำจัดหมัดได้ ยาหยอดกำจัดหมัดจะออกฤทธิ์ช้า ฉะนั้นควรใช้ยาหยอดกำจัดหมัดร่วมกับการใช้หวีกำจัดหมัดและการใช้แชมพูกำจัดหมัดเพื่อจะได้กำจัดหมัดอย่างมีประสิทธิภาพสูงสุด   ทั้งยาหยอดกำจัดหมัดอย่างเช่น Advantage และปลอกคอป้องกันหมัดสามารถช่วยจัดการหมัดได้ ปลอกคอกำจัดหมัดใช้กับหมัดตัวเต็มวัยเท่านั้น เรายังคงต้องกำจัดหมัดให้สุนัขด้วยยาซึ่งสามารถกำจัดไข่ ตัวอ่อน และดักแด้ของหมัดได้ในกรณีที่ไข่ ตัวอ่อน หรือดักแด้หลงเหลือยู่หลังจากอาบน้ำสุนัขเสร็จแล้ว ซักของใช้ของสุนัขให้สะอาด ซักที่นอน ผ้าห่ม เสื้อผ้า และของเล่นซึ่งทำจากผ้าในเครื่องซักผ้า ใช้ผลิตภัณฑ์ทำความสะอาดของใช้สัตว์เลี้ยงโดยเฉพาะและตั้งโปรแกรมการซักเป็น “sanitation” ถ้าเครื่องซักผ้าของเรามีโปรแกรมนี้ ทำความสะอาดชามและของเล่นที่ทำจากพลาสติกด้วยน้ำร้อนและน้ำยาล้างจานเพื่อฆ่าเชื้อโรค ในการกำจัดหมัดบนพื้นหรือบนพรมนำปลอกคอป้องกันหมัดใส่ไว้ในถุงสูญญากาศและดูดฝุ่นบริเวณที่สุนัขอยู่ หมั่นนำสิ่งที่ดูดมาได้ออกไปทิ้งหรือกำจัด การทำให้ที่อยู่อาศัยและสภาพแวดล้อมปลอดหมัดทันทีหลังจากหมัดบุกรุกเข้ามาอยู่อาศัยจะช่วยให้เรากำจัดหมัดหรือไข่หมัดซึ่งหลงเหลืออยู่ให้หมดไปได้ สัญญาณหนึ่งซึ่งเห็นได้ชัดเจนคือร่องรอยที่หมัดทิ้งไว้บนผิวหนังของสุนัข ลองตรวจดูบริเวณผิวหนังของสุนัขดีๆ มีรอยกัดนูนๆ เป็นจุดเล็กๆ สีแดงไหม นอกจากนี้หมัดมักจะทิ้ง  “ขี้หมัด” ซึ่งดูคล้ายเม็ดทรายเล็กๆ สีดำ รวมทั้งไข่ซึ่งคล้ายเม็ดข้าวขนาดจิ๋วสีขาวด้วย  ถ้าสุนัขแพ้น้ำลายหมัด รอยแดงอาจใหญ่กว่านี้ ถ้าสุนัขของเรามีขนสีดำ ใช้หวีกำจัดหมัดสางขนเพื่อจะได้ตรวจสอบให้รู้ว่ามีหมัดอยู่ไหม จากนั้นเคาะหวีกับกระดาษอเนกประสงค์สีขาวเพื่อจะได้เห็นว่ามีขี้หมัดหรือไข่หมัดตกลงใส่กระดาษบ้างไหม การเกา การเลีย และการกัดผิวหนังบ่อยมากเกินไปก็เป็นอีกสัญญาณหนึ่งที่แสดงให้เห็นอย่างชัดเจนว่าสุนัขของเรามีหมัดขึ้นตัว จับตาดูพฤติกรรมสุนัขเพื่อจะได้รู้ว่ามันเกา กัด หรือเลียผิวหนังของตนเองบ่อยมากเกินไปหรือไม่ สะเก็ดแผล อาการขนร่วง และการอักเสบบ่งบอกว่าสุนัขของเราอาจเป็นโรคผิวหนังโรคใดก็ได้ซึ่งรวมทั้งการมีหมัดขึ้นตัวด้วย ถ้าสงสัยว่ามีหมัดขึ้นตัวสุนัข ให้ตรวจดูที่ขนของสุนัขเพื่อจะได้รู้ว่ามีการระคายเคือง มีบริเวณที่ขนร่วง หรือมีสะเก็ดแผลไหม ถ้าพบว่าสุนัขของเรามีอาการเหล่านี้ พาสุนัขไปเข้าพบสัตวแพทย์ เพราะอาการเหล่านี้นอกจากจะเป็นสัญญาณของการมีหมัดขึ้นตัวแล้ว ยังอาจเป็นสัญญาณของการมีเห็บ เป็นโรคเรื้อน และโรคผิวหนังอื่นๆ ในสุนัขด้วย ในกรณีที่ร้ายแรงเราอาจเห็นหมัดตัวเต็มวัยกระโดดที่หลังของสุนัขเวลามันเคลื่อนไหว พาสุนัขไปพบสัตวแพทย์เพื่อจะได้กำจัดหมัดให้หมดไป การมีหมัดขึ้นตัวจะรุนแรงแค่ไหนขึ้นอยู่กับสุนัขของเรา ฉะนั้นอย่าตกใจ สัตวแพทย์จะสามารถบอกได้ว่ากรณีของสุนัขเรานั้นร้ายแรงแค่ไหนและใช้วิธีกำจัดหมัดตามระดับความรุนแรงนั้น เราสามารถป้องกันหมัดและเห็บไม่ให้ขึ้นตัวสุนัขได้ด้วยการให้กินยาเม็ด หยอดยา ใส่ปลอกคอป้องกัน เลือกวิธีป้องกันหมัดที่ได้ผลกับสุนัขของเราและใช้วิธีนั้นอย่างสม่ำเสมอ หยอดยาป้องกันหรือให้ยาเม็ดแก่สุนัขตามคำแนะนำของสัตวแพทย์หรือฉลากยา ควรเปลี่ยนปลอกคอป้องกันหมัดตามคำแนะนำของผู้ผลิต การแปรงขนสุนัขด้วยหวีกำจัดหมัดเป็นประจำสามารถช่วยกำจัดหมัดก่อนที่หมัดจะแพร่กระจายได้ แปรงขนสุนัขด้วยหวีกำจัดหมัดทุกสัปดาห์เพื่อกำจัดหมัดก่อนที่มันจะสามารถวางไข่และแพร่กระจายไปทั่ว การซักที่นอน ผ้าห่ม ของเล่น และเสื้อผ้าอย่างเช่น เสื้อสเวตเตอร์ทุกสัปดาห์รวมทั้งล้างชามอาหารจะช่วยป้องกันไม่ให้หมัดขึ้นตัวสัตว์เลี้ยงได้ เวลาซักของใช้ของสุนัข ให้ใช้น้ำร้อนและผลิตภัณฑ์สำหรับซักของใช้ของสุนัขโดยเฉพาะ เลือกตั้งโปรแกรมการซักเป็น“sanitation” ถ้าเครื่องซักผ้าของเรามีโปรแกรมนี้ ทำความสะอาดจานอาหารสุนัขด้วยน้ำร้อนและน้ำยาล้างจาน ถ้าต้องการป้องกันไม่ให้หมัดขึ้นตัวสุนัข เราก็ต้องป้องกันไม่ให้หมัดเข้ามาในบ้านของเรา ดูดฝุ่นในบริเวณที่สัตว์เลี้ยงของเรามักจะนอนอยู่บ่อยๆ และใช้สเปรย์กำจัดหมัดฉีดหรือวางกับดักหมัดไว้รอบบ้านก็ได้ ถ้าสุนัขของเราเคยมีหมัดขึ้นตัวมาก่อน เราก็ต้องหมั่นรักษาความสะอาดเพื่อป้องกันไม่ให้หมัดเข้ามาในบ้านของเรา  วิธีกำจัดหมัดภายในบ้านมีหลายวิธี จะเลือกใช้วิธีไหนนั้นขึ้นอยู่กับสภาพบ้านของเรา ถ้าสุนัขของเรามักจะมีหมัดขึ้นตัวบ่อยๆ  การฉีดพ่นยากำจัดหมัดอาจช่วยให้เราสามารถกำจัดหมัดได้เป็นจำนวนมากภายในระยะเวลาอันสั้น การวางกับดักหมัดเป็นวิธีที่ปลอดภัยและได้ผลดีเมื่อเราจัดการหมัดภายในบ้านเรียบร้อยแล้ว เราต้องแยกสุนัขที่มีหมัดขึ้นออกจากสุนัขตัวอื่นและให้มันอยู่ในพื้นที่ของตนเองเพื่อป้องกันไม่ให้หมัดแพร่กระจายไปที่สุนัขตัวอื่น ถึงแม้สุนัขตัวนั้นมีหมัดขึ้นเล็กๆ น้อยๆ เราก็ต้องนำมันไปแยกอยู่ในอีกห้องหนึ่งและปิดประตูไว้ไม่ให้สุนัขตัวอื่นเข้าไปคลุกคลีได้ ถ้าบ้านของเรามีหมัดบุกเข้ามาอย่างเห็นได้ชัด อาจนำสุนัขที่ยังไม่มีหมัดขึ้นไปอยู่บ้านเพื่อนที่รักสัตว์หรือสถานที่รับฝากเลี้ยงจนกว่าจะกำจัดหมัดในบ้านให้เรียบร้อย  ไม่ควรทำให้การจับสุนัขแยกออกมาเหมือนเป็นการลงโทษ เตรียมอาหารและน้ำสะอาดรวมทั้งผ้าห่ม ที่นอน และของเล่นไว้ให้สุนัขด้วย หาเวลาอยู่กับสุนัขทุกวัน เราแค่ต้องการป้องกันไม่ให้หมัดแพร่กระจาย ไม่ใช่เพิกเฉยมันหรือทำให้มันรู้สึกแย่ ล้างมือและเปลี่ยนเสื้อผ้าทุกครั้งหลังจากสัมผัสสุนัขที่มีหมัดขึ้น และก่อนที่จะให้สัตว์เลี้ยงตัวอื่นมาสัมผัสเรา หากเราสัมผัสสุนัขที่มีหมัดมา เราต้องล้างมือและเปลี่ยนเสื้อผ้าก่อนไปสัมผัสสัตว์เลี้ยงตัวอื่น
ปรึกษาสัตว์แพทย์. ใช้แชมพูกำจัดหมัด. หยอดยากำจัดหมัดและเห็บที่ขนของสุนัข. ทำความสะอาดบ้านทันทีเพื่อป้องกันหมัดไม่ให้กลับมา. ดูสิว่ามีจุดเล็กๆ สีแดง ขี้หมัด และไข่หมัดที่ผิวหนังของสุนัขหรือไม่. จับตาดูสิว่าสุนัขเกาบ่อยมากเกินไปหรือไม่. ดูสิว่ามีการระคายเคืองและสะเก็ดแผลที่ผิวหนังของสุนัขไหม. ดูสิว่ามีหมัดตัวเต็มวัยกระโดดหรือไม่. ป้องกันเห็บและหมัดอยู่เสมอ. แปรงขนสุนัขด้วยหวีกำจัดหมัด. ทำความสะอาดของใช้ของสุนัขทุกสัปดาห์. หมั่นรักษาความสะอาดภายในบ้าน. แยกสุนัขที่มีหมัดขึ้นออกจากสุนัขตัวอื่น.
https://www.wikihow.com/Treat-Flea-Bites-on-Dogs https://www.wikihow.com/Treat-Flea-Bites-on-Dogs https://www.wikihow.com/Treat-Flea-Bites-on-Dogs
Treating a Flea Infestation Identifying Fleas Preventing Future Flea Bites